b'\n_START_ARTICLE_\nGrafem\n_START_PARAGRAPH_\nGraf\xc3\xa9m je najmanj\xc5\xa1a teoreti\xc4\x8dna enota pisave, ki odgovarja najmanj\xc5\xa1i glasovni enoti: je torej fonem pri abecednih pisavah, zlog pri zlogovnih pisavah, morfem pri logografskih pisavah. Konkretno se grafem izrazi (= napi\xc5\xa1e) z grafom, na primer v sloven\xc5\xa1\xc4\x8dini se grafem za glas "b" lahko predstavi z razli\xc4\x8dnimi grafi, ki odgovarjajo razli\xc4\x8dnim zapisom (tipografijam ali fontom) ali oblikam ro\xc4\x8dne pisave. Grafeme pi\xc5\xa1emo med lomljenima oklepajema, na primer grafem za fonem /f/ (in hkrati tudi za glas/alofon [f]) v angle\xc5\xa1\xc4\x8dini je <ph>._NEWLINE_Isti grafem je lahko predstavljen z razli\xc4\x8dnimi pisnimi znamenji, na primer z dodatkom lo\xc4\x8devalnih in naglasnih znamenj, pa tudi z razlikovanjem med velikimi in malimi \xc4\x8drkami. V teh slu\xc4\x8dajih gre za alografe._NEWLINE_Poleg \xc4\x8drk so grafemi tudi arabske \xc5\xa1tevilke, ligature in lo\xc4\x8dila.'